stanford-oval/wikipedia huggingface dataset:
יו לטימר
הערות שוליים

↑  טרנסובסטנציאציה, מניעת הכוס מן ההדיוטות במהלך המיסה, איסור נישואין על כמרים בכירים, קיום נדר הפרישות, אישור עריכת מיסה פרטית וחשיבות קיום וידוי
| --- | --- |
בקרת זהויות :  NLI: 987007279179705171  PLWABN: 9811493119905606  CiNii: DA02772285  GND: 118778889  ISNI: 0000 0000 7357 6669  LCCN: n50072236  NLG: 168223  NTA: 070646392  SNAC: w6rn3tjf  SUDOC: 091527872  Trove: 900530  VcBA: 495/213051  VIAF: 45098193   WorldCat (עם VIAF): 45098193
ידידי ישראל במפלגת הלייבור

| --- | --- |

 שפה רשמית:  English
 תקופת הפעילות:  1957–הווה (כ־67 שנים) 
 www.lfi.org.uk
 
ידידי ישראל במפלגת הלייבור היא קבוצה בפרלמנט של הממלכה המאוחדת הפועלת לקדם את היחסים בין בריטניה וישראל, ומבקשת לחזק את הקשרים בין מפלגת הלייבור הבריטית למפלגת העבודה הישראלית. הקבוצה תומכת בפתרון שתי המדינות לסכסוך הישראלי-פלסטיני, כשישראל מוכרת ובטוחה בגבולותיה, ובהקמת מדינה פלסטינית בת קיימא. נכון ליולי 2000, רבע מחברי הפרלנמט של הלייבור חברים בקבוצה.
היסטוריה > במאה ה-20

קבוצת ידידי ישראל במפלגת הלייבור נוסדה בוועידת מפלגת הלייבור ב-1957, על ידי קבוצה של חברי המפלגה אוהדי ישראל, ביניהם ריצ'רד קרוסמן ששימש בתפקיד הלורד נשיא המועצה. במטרה לחזק את הקשר בין מפלגת הלייבור למפלגת העבודה הישראלית, ולפעול למען ישראל בבריטניה. במשך שנים רבות שימש כמזכיר הכללי של הקבוצה סידני גולדברג, שבמקביל עמד גם בראש תנועת הלייבור היהודית (שפעלה תחילה בשם "פועלי ציון בבריטניה")(אנ').
בשנות ה-60 וה-70 של המאה ה-20 ארגנה הקבוצה מדי שנה ביקורים של משלחות בישראל, וביקורים של ראשי מפלגת העבדוה הישראלית בבריטניה. בנוסף נהג מנהיג הלייבור לנאום בפני מפגש חברי הקבוצה מדי שנה.
בינואר 1971 ערכה הקבוצה ביקור בישראל עם משלחת בת 30 חברים, ביניהם חברי הפרלמנט חבריטי וחברי ביתי הלורדים, מנהיגי איגודים מקצועיים ומנהיגי לייבור ברשויות המקומיות בבריטניה.
בינואר 1972 ערכה הקבוצה ביקור בישראל עם משלחת שכללה 21 חברים, ובתוכם 11 חברי פרלמנט. חברי הקבוצה נפגשו עם ראש הממשלה גולדה מאיר, סגן ראש הממשלה ושר החינוך והתרבות יגאל אלון, יושב ראש הכנסת, שר חחוץ וראשי ההסתדרות ומפלגת העבודה. בנוסף השתתפה המשלחת בסימפוזיון בקיבוץ גינוסר.
במרץ 1974 חברה הקבוצה, איוור ריצ'רדס, מונה לשגריר בריטניה באו"ם, שהוא בעל זכות ווטו על החלטות מועצת הביטחון של האומות המאוחדות. בקיץ 1974 ארכנה הקבוצה ביקור בישראל של משלחת של צעירי מפלגת הלייבור.
בשנות ה-80 של המאה ה-20 חלה ירידה בתמיכה של חברי מפלגת הלייבור בישראל, כולל חברי פרלמנט יהודים דוגמת ג'רלד קאופמן, וכתוצאה מכך בפעילות הקבוצה, זאת בעקבות המשך השליטה של ישראל בשטחים והקיפאון בתהליך המדיני.
היסטוריה > במאה ה-21

בשנת 2003, הקבוצה תיארה את עצמה כ"קבוצת שדלנות הפועלת במסגרת מפלגת הלייבור הבריטית לקידום מדינת ישראל". בנובמבר 2003 ארגנה הקבוצה סמינר על תהליך השלום ויישום "מפת הדרכים" בהשתתפות משלחות מישראל והרשות הפלסטינית נפגשו אתמול עם ג'ונתן פאואל, ראש לשכתו של ראש ממשלת בריטניה, טוני בלייר, לשיחות על תהליך השלום ויישום "מפת הדרכים". בה נכח גם הלורד מייקל לוי, שליחו של ראשא ממשלת בריטניה בלייר למזרח התיכון,
בין השנים 2001–2009, הקבוצה נתנה חסות לביקור בישראל של כ-60 חברי פרלמנט, יותר מכל קבוצת שדולה אחרת.
בשנת 2011, הקבוצה אימצה אסטרטגיה חדשה של הפיכה לארגון חברות רחב יותר ולפעול תחת הסיסמה "לייבור לקראת פתרון שתי מדינות".
באוקטובר 2014, בכירים במפלגת העבודה הישראלית, וידידי ישראל במפלגת הלייבור פועלו יחד במטרה לשכנע חברי פרלמנט בריטים מהמפלגה להתנגד או להימנע בהצבעה בפרלמנט בלונדון, בנוגע להכרה במדינה פלסטינית.אף שהיה מדובר בצעד עם משמעות סמלית בלבד, שלא היה מחייב את הממשלה הבריטית שהתנגדה להצבעה. למרות זאת ההצעה להכיר במדינה פלסטינית עברה ברוב של 274 תומכים מול 12 התנגדים.
עם עלייתו להנהגת מפלגת הלייבור, בספטמבר 2015, של ג'רמי קורבין, שהוא בעל היסטוריה של תמיכה בפלסטינים, היחסים בין הקבוצה להנהגת המפלגה הידרדרו.
לאחר הבחירות הכלליות בבריטניה ב-2015 ירד מספר חברי הקבוצה, לאחר שרבים מחבריה איבדו את מושביהם בבחירות. ב-2016, הקבוצה הודיעה כי הכפילה את מספר התומכים הפרלמנטריים שלה, ודיווחה כי 65 חברי פרלמנט התחייבו לתמוך בקבוצה, בתקופה שבה חברי פרלמנט רבים מרדו בהנהגת המפלגה. הקבוצה מיתגה את עצמה מחדש כ"ידידי ישראל במפלגת הלייבור: עבור ישראל, עבור פלסטין, למען השלום".
בתחילת 2017, רשת אל-ג'זירה שידרה סרט תיעודי בן ארבעה חלקים בשם "השדולה", שחקר היבטים של השדולה הישראלית בבריטניה, במיוחד הקשורים למפלגת הלייבור. חבר מצוות שגרירות ישראל, שי מסוט, תועד "זומם" להפיל חברי פרלמנט בריטיים המצדדים בהכרה במדינה פלסטינית; קישוריו לידידי ישראל במפלגת הלייבור הועמדו תחת אור הזרקורים, כולל התייחסות לזמינות של מיליון ליש"ט מממשלת ישראל.
במרץ 2018, ידידי ישראל במפלגת הלייבור, יחד עם מועצת הצירים של יהודי בריטניה ומועצת המנהיגות היהודית, השתתפו במחאה ביקורתית על הנהגת קורבין, וקבעו כי אנטישמיות נוכחת במפלגת הלייבור.
לאחר הבחירות הכלליות בממלכה המאוחדת 2024, שני חברים בקבוצה נושאים בתפקידים בכירים בממשלה, ראש הממשלה קיר סטארמר שחבר בקבוצה מאז נבחר לראשונה לפרלמנט ב-2015 ושרת האוצר רייצ'ל ריבס.
מימון

מימון פעילות הקבוצה מגיע בעיקר מתרומות של נדבנים יהודים בבריטניה. במשך שנים רבות איל הימורים סיריל שטיין ואיש העסקים היהודי טרבור צ'ין תרמו לפעילות הקבוצה. השניים גם תרמו לקבוצה המקבילה של המפלגה השמרנית -ידידי ישראל במפלגה השמרנית.
ראו גם

ידידי ישראל במפלגה השמרנית
ידידי ישראל באירופה
יוזמת ידידי ישראל
נוצרים ידידי ישראל
הערות שוליים

↑  " גוף בשםידידי ישראל במפלגת " העבודה" הוקם כאן הערב באסיפה שנערכה מטעם "פועלי ציון", למרחב, 2 באוקטובר 1957
אסיפה רשמית בברייטון להקמת חוג ידידי ישראל בלייבור, דבר, 29 בספטמבר 1957
↑  דוד שאול, רוחו של בווין עדיין מהלכת במשרד החוץ הבריטי, היום (עיתון ישראלי), 15 באוקטובר 1968
קרוסמאן: ישראל: המדינה היהידה מחוץ למולדתי בה אני מרגיש בבית, הצופה, 1 באוקטובר 1968
↑  ווטסון: הלייבור יתנגד לפגיעה בשלמותה של ישראל, למרחב, 11 במאי 1958
↑  מת סידני גולדברג מזכיר פוע"צ בבריטניה, דבר, 28 באוגוסט 1972
↑  משלחת הלייבור תבוא לישראל, דבר, 10 בדצמבר 1967
משלחת סקר הגיעה מבריטניה לביקור בישראל, מעריב, 5 בינואר 1970
↑  אליאב באסיפה בפרלמנט הבריטי, דבר, 21 במאי 1970
נוכחות ישראלית - בועידת הלייבור, דבר, 28 באוקטובר 1971
מארק סגל, משלחת העבודה לוועידת הלייבור נשאלה על קשרי ישראל־דרא"פ, דבר, 30 בספטמבר 1976
ידידי ישראל במפלגת העבודה הבריטית בראשותו של פיטר שור ערכו מיפגש לכבוד מזכ"ל מפלגת העבודה ח"כ חיים ברלב, מעריב, 6 באוקטובר 1980
↑  בריטניה מוכנה לסייע במזרח־התיכון, על המשמר, 5 באוקטובר 1975
פוט תוקף יוזמת אירופה במזרח־התיכון, מעריב, 30 בנובמבר 1980
↑  משלחת ידידי ישראל בלייבור אורחת,העבודה', דבר, 14 בינואר 1971
↑  משלחת הלייבור: לישראל זכות לדרוש בטחונות, מעריב, 12 בינואר 1972
↑  אלון בסימפוזיון עם ידידי ישראל במפלגת הלייבור, דבר, 9 בינואר 1972
↑  השגריר החדש של בריטניה באו"ם - מתומכי ישראל, דבר, 14 במרץ 1974
↑  "צעירי הלייבור" נלהבים מרשמי ביקורם בארץ, דבר, 12 באוגוסט 1974
↑  דובר הלייבור: ערי פועלים ערביים נוסח דרא"פ בישראל, מעריב, 2 באוקטובר 1987
↑  בריטניה שלאל ימין ואש"ף, "העולם הזה", גיליון 2283 מ-3 ביוני 1981, עמוד 23
↑  "Labour Friends Of Israel website – about us"
↑  שרון שדה, כל הצדדים מנמיכים ציפיות מהמפגש הישראלי-פלשתיני בלונדון, באתר הארץ, 27 בנובמבר 2003
↑  Ian Black, Pro-Israel lobby group bankrolling Tories, film claims, The Guardian, ‏16 NOV 009
↑  ברק רביד, מפלגת העבודה נגד הכרה בריטית במדינה פלסטינית, באתר הארץ, 11 באוקטובר 2014
↑  אנשיל פפר, סמליות או פוליטיקה: הפרלמנט הבריטי דן בהכרה בפלסטין, באתר הארץ, 13 באוקטובר 2014
↑  אנשיל פפר, לונדון, ההכרה הבריטית במדינה פלסטינית: אקט סמלי שצריך להדליק נורה אדומה בישראל, באתר הארץ, 14 באוקטובר 2014
אנשיל פפר, ברוב מוחץ: הפרלמנט הבריטי הכיר במדינה הפלסטינית, באתר הארץ, 14 באוקטובר 2014
↑  "הארץ", עובד בשגרירות ישראל בלונדון הוקלט בחשאי כשהוא קורא "להפיל" פוליטיקאים בריטים, באתר הארץ, 8 בינואר 2017
↑  הניו יורק טיימס והגרדיאן, יו"ר הלייבור מסתבך: קורבין התארח בליל סדר של ארגון יהודי אנטי-ישראלי, באתר הארץ, 4 באפריל 2018
↑  David Miller, Tom Griffin, Tom Mills, Hilary Aked, The UK’s pro-Israel lobby in context, openDemocracy, ‏2 December 2013
חלקת לשון

| --- | --- |
 מו"ל:  המכללה האקדמית בית ברל 
 מייסד:  צבי שראל 
 תאריכי הופעה:  1990–הווה (כ־34 שנים) 
 שפה:  עברית 
 מדינה:  ישראל 
 ISSN:  0792-5832
 אתר רשמי
 
חלקת לשון הוא כתב עת ישראלי לבלשנות עיונית ושימושית. נוסד כדי לענות על צורכי החינוך הלשוני במוסדות להכשרת מורים (המכללות לחינוך והחוגים לחינוך באוניברסיטאות). כיום הוא יוצא לאור על ידי איל"ש, האגודה הישראלית לבלשנות שימושית, בשיתוף אחד המוסדות להשכלה גבוהה (ברוטציה, למשל ב-2011 עברה מערכת כתב העת מהמכללה לחינוך ע"ש דוד ילין בירושלים לאוניברסיטת תל אביב).
היסטוריה

כתב העת נוסד ב-1990 על ידי קבוצת מרצים ללשון במכללה האקדמית בית ברל בראשות ד"ר צבי שראל, שחיפשו דרך לשמור על האיזון בין המסגרת האקדמית החדשה, שדרשה דפוסי למידה שונים, ובין הצורך להשקיע מחשבה בגישה דידקטית המתאימה לצורכיהם של סטודנטים המוכשרים להוראה.
המטרה המוצהרת של הגוף המייסד הייתה, כפי שהשתקפה גם בבחירת השם לביטאון, שהוסברה בגיליון הראשון שלו ב-1990: "ינסה נא כל אחד מאיתנו לטפח את 'חלקת אלהים הקטנה' שלו בתחום הלשון, ינכש את העשבים השוטים העולים כפורחת, תוך ידיעת מגבלותינו ואפשרויותינו, יחד עם ההכרה בחשיבות הניסיון שצבר כל אחד ואחד, בחינת 'לא עליך המלאכה לגמור, ולא אתה בן-חורין ליבטל ממנה'".
בתחילת דרכו של כתב העת, היה חלקם של המאמרים הדידקטיים גדול משל המאמרים העיוניים בבלשנות, אך ככל שכתב העת התבסס בתודעתם של חוגים רחבים, כן הלכו ותכפו המאמרים שעסקו במחקרי לשון לתחומיה השונים; גדל והתרחב חוג המתעניינים בכתב העת והמעוניינים בפרסום הגותם הלשונית בו, וגיליונותיו גדלו והתרחבו בכמות ובאיכות. בזכות השיפוט הקפדני של המאמרים על ידי מערכת של מומחים, הפך "חלקת לשון" לכתב עת שפיט, שהפרסום בו מובא בחשבון לצורך קידום המחברים במסלול האקדמי. הביקוש הגובר לפרסום בכתב העת ניכר ברשימה המגוונת של מרצים במוסדות ההשכלה הגבוהה, בארץ ומחוצה לה, המבקשים לקבל את פרי עטם לפרסום.
עד לשנת 2011 התפרסמו ארבעים ושלושה גיליונות, וגיליונות מיוחדים הפכו לעת מצוא גם לספרי יובל.
בד בבד עם התפתחותו של כתב העת, נוצר צורך בגיוס משאבים לכיסוי ההוצאה לאור. משרד החינוך היה בין הראשונים שנרתמו למשימה, ושותפים למימון הם המכללות לחינוך בית ברל, לוינסקי ודוד ילין, וגופים נוספים שפרסומיהם התמקדו בחינוך הלשוני ובמחקרי לשון עיוניים (כמו "סקריפט" - האגודה הישראלית לאוריינות; איל"ש – האגודה הישראלית לבלשנות שימושית); ומשנת 2011 גם אוניברסיטת תל אביב.
עורכי כתב העת לאורך השנים

צבי שראל (מייסד ועורך ראשון): תש"ן – תשנ"ה (גיליונות 1 – 20)
מירי הורביץ: תשנ"ו - תשס"ג/ד ( גיליונות 21 – 35)
רות בורשטיין: תשס"ד - תשע"ב (גיליונות  36 - 44)
נוגה אילני ופנינה טרומר: תשע"ג (גיליונות 45 ואילך).
לקריאה נוספת

"חלקת לשון - לתולדותיו של כתב העת", מאמר אודות "חלקת לשון", בגיליון 43 (תשע"ב)
הערות שוליים

↑  אתר איל"ש
↑  מתוך 'דבר המערכת', גיליון מס' 1, תש"ן
↑  אתר סקריפט
טקס וינטר

| --- | --- |

וינטר בשנת 2009
 לידה:  25 בפברואר 1922 ולינגטון, טקסס, ארצות הברית
 פטירה:  10 באוקטובר 2018 (בגיל 96) מנהטן, קנזס, ארצות הברית
 עמדה:  מאמן
 מכללה:  אוניברסיטת המדינה של אורגון אוניברסיטת דרום קליפורניה
 היכל התהילה:  הוצג כתורם בשנת 2011
 קבוצות כמאמן
 1947–1951 1951–1953 1953–1968 1968–1971 1971–1973 1973–1978 1978–1983 1985–1999 1999–2008:  אוניברסיטת המדינה של קנס (עוזר) אוניברסיטת מרקט אוניברסיטת המדינה של קנזס אוניברסיטת וושינגטון יוסטון רוקטס אוניברסיטת נורת'ווסטרן אוניברסיטת המדינה של לונג ביץ' שיקגו בולס (עוזר) לוס אנג'לס לייקרס (עוזר)
 הישגים כמאמן
 9 זכיות באליפות ה-NBA (כעוזר מאמן) (1991–1993, 1996–1998, 2000–2002)
מוריס פרדריק "טקס" וינטר (באנגלית: Morice Fredrick "Tex" Winter; ‏25 בפברואר 1922 – 10 באוקטובר 2018) היה מאמן כדורסל אמריקאי, אשר שימש כמאמן ראשי וכעוזר מאמן בליגת המכללות האמריקאית ובליגת ה-NBA בין השנים 1947–2008. נודע כאחד מהוגי "התקפת המשולש"(אנ'). זכה ב-9 אליפויות NBA כעוזר מאמן תחת פיל ג'קסון, בקבוצות שיקגו בולס ולוס אנג'לס לייקרס.
בשנת 2010 הוצג כחבר בהיכל התהילה של כדורסל המכללות, בתור מאמן, ובשנת 2011 הוצג בהיכל התהילה של הכדורסל, בתור "תורם לכדורסל".
נעורים וקריירת מכללות

וינטר נולד בעיר ולינגטון שבטקסס, ובשנת 1929 עבר עם משפחתו ללאבק, בה נפטר אביו כתוצאה מזיהום. בשנת 1936 עבר יחד עם אמו ואחותו התאומה לעיר הנטינגטון פארק שבקליפורניה. בשנותיו האחרונות כתלמיד תיכון עבד כ"מביא כדורים" בקבוצת הכדורסל של אוניברסיטת לויולה מרימאונט, בה שיחקו באותה העת שני חברי היכל התהילה של הכדורסל לעתיד פיל וולפרט ופיט ניואל.
בשנת 1940 החל ללמוד ב"מכללת קומפטון", ולאחר שנתיים עבר לאוניברסיטת המדינה של אורגון ("אורגון סטייט"). כסטודנט באורגון סטייט שיחק בקבוצת הכדורסל תחת סלאטס גיל, ובמקביל הצטיין בקבוצת האתלטיקה כקופץ במוט; בשנת 1944 היה מועמד מוביל לקחת חלק באולימפיאדת הקיץ 1944, אולם בשל מלחמת העולם השנייה בוטלו המשחקים האולימפיים.
בין השנים 1943–1945 שירת וינטר בצי ארצות הברית, ולאחר סיום המלחמה שימש במשך כשנה כטייס ניסוי מטעם הצי.
בשנת 1946 המשיך את לימודיו האקדמיים באוניברסיטת דרום קליפורניה. בעונתו היחידה בקבוצת הכדורסל של האוניברסיטה שיתף פעולה עם שלושה חברי היכל התהילה לעתיד – השחקנים ביל שרמן ואלכס האנום, והמאמן סם בארי. במהלך אותה עונה למד מבארי את העקרונות הבסיסיים של "התקפת המשולש", אותם גיבש ופיתח וינטר בשנותיו הבאות כמאמן.
קריירת אימון > ליגת המכללות

מיד עם סיום לימודיו האקדמיים בשנת 1947 פתח בקריירת אימון כעוזר מאמן בקבוצת הכדורסל של קנזס סטייט, תחת ג'ק גארדנר. בעונת 1947/1948 העפילה הקבוצה לראשונה בתולדותיה לפיינל פור טורניר אליפות המכללות, אך הודחה בחצי הגמר מול אוניברסיטת ביילור. בעונת 1950/1951 חזרה לפיינל פור ואף גברה על אוקלהומה סטייט בחצי הגמר, בטרם הפסידה מול אוניברסיטת קנטקי במשחק גמר הטורניר.
בשנת 1951 מונה וינטר למאמן הראשי של אוניברסיטת מרקט במילווקי, ובכך הפך למאמן הצעיר ביותר בליגת המכללות הבכירה. בשתי עונותיו בתפקיד רשמה מרקט מאזן כולל של 25 ניצחונות ו-25 הפסדים.
בשנת 1953 מונה למאמן הראשי של קנזס סטייט, במקומו של גארדנר, ונשאר בתפקיד במשך 15 שנים רצופות. לאורך התקופה הטמיע בקבוצה את "התקפת המשולש" אותה פיתח, והוביל את ה"ויילדקאטס" שש פעמים לשלב שמינית גמר טורניר אליפות המכללות (NCAA Sweet Sixteen), ופעמיים לשלב הפיינל פור; בעונת 1957/1958 הפסידה הקבוצה במשחק חצי הגמר מול אוניברסיטת סיאטל, בה שיחק אלג'ין ביילור, ובעונת 1963/1964 הפסידה באותו שלב מול UCLA, אותה הובילו וולט האזרד וגייל גודריץ'. מאזנה הכולל של קנזס סטייט תחת וינטר עומד על 261 ניצחונות ו-118 הפסדים (68.9%).
בין השנים 1968–1971 שימש כמאמן הראשי של קבוצת אוניברסיטת וושינגטון, במדיה בלט מאמן ה-NBA לעתיד ג'ורג' אירווין. לאורך 3 העונות רשמה הקבוצה מאזן כולל של 45 ניצחונות ו-35 הפסדים, ולא העפילה לטורניר אליפות המכללות.
קריירת אימון > יוסטון רוקטס

לקראת עונת 1971/1972 מונה וינטר למאמן הראשי של יוסטון רוקטס מליגת ה-NBA, במקומו של אלכס האנום. את עונתו הראשונה ביוסטון סיימה הקבוצה עם מאזן 34–48, ואת העונה העוקבת פתחה עם 17 ניצחונות ו-30 הפסדים, בטרם פוטר וינטר והוחלף בידי עוזרו ג'וני איגן.
קריירת אימון > החזרה לליגת המכללות

בקיץ 1973 חזר וינטר לליגת המכללות, כמאמן הראשי של אוניברסיטת נורת'ווסטרן אשר באוונסטון, אילינוי. לאורך תקופתו בקבוצה, עד שנת 1978, רשמה הקבוצה מאזן שלילי 42–89.
בין השנים 1978–1983 אימן את אוניברסיטת המדינה של קליפורניה בלונג ביץ' ("לונג ביץ' סטייט"), אשר העמידה תחתיו מאזן חיובי 78–69. בסיום עונת 1982/1983 עזב את הקבוצה, ולמעשה חתם את קריירת האימון שלו בליגת המכללות עם מאזן כולל של 451 ניצחונות ו-336 הפסדים (57.3%).
קריירת אימון > כעוזר מאמן ב-NBA

בשנת 1985 מונה לעוזרו של מאמן שיקגו בולס, סטן אלבק, ונשאר בתפקיד זה במשך 14 עונות רצופות. בעונת 1989/1990 סייע למאמן הנכנס פיל ג'קסון ללמד את שחקני הבולס את שיטת "התקפת המשולש", אשר בעזרתה זכתה הקבוצה בשש אליפויות NBA בעונות 1991, 1992, 1993, 1996, 1997 ו-1998.
בשנת 1999, כאשר מונה ג'קסון למאמן לוס אנג'לס לייקרס, צורף וינטר לצוות האימון שלו. גם בלייקרס הטמיעו וינטר וג'קסון את התקפת המשולש, ובסיועה זכו בשלוש אליפויות NBA בעונות 2000, 2001 ו-2002. בסיום עונת 2003/2004, בה הפסידו הלייקרס מול דטרויט פיסטונס בגמר ה-NBA, עזב וינטר את הקבוצה ופרש מאימון, בגיל 82.
שנותיו האחרונות

ב-25 באפריל 2009 סבל וינטר משבץ מוחי, ובשנים הבאות נאבק עם שיתוק בפלג גופו הימני ובכאבים נוירופתיים בצוואר ובכתף. ב-10 באוקטובר 2018 נפטר וינטר במנהטן, קנזס, בגיל 96.
הערות שוליים

1 2 3  הכירו את האדם שעומד מאחורי התקפת המשולש של ג'קסון, באתר ניו יורק דיילי ניוז, 15 במרץ 2014
↑  טקס וינטר, באתר היכל התהילה של כדורסל המכללות
↑  טקס וינטר, באתר היכל התהילה של הכדורסל
1 2 3 4  וינטר: מורה וחלוץ של המשחק, באתר שיקגו בולס, 10 באוקטובר 2018
↑  ההודעה על פטירתו של וינטר, באתר comptontartars.com,‏ 11 באוקטובר 2018
↑  עונת 1946/1947 של USC, באתר sports-reference.com
1 2 3 4  סטטיסטיקות האימון של וינטר בליגת המכללות, באתר sports-reference.com
1 2  סטטיסטיקות האימון של וינטר ב-NBA, באתר basketball-reference.com
↑  ביוגרפיה, באתר היכל התהילה של הספורט בקנזס
↑  וינטר סבל משבץ מוחי, באתר ESPN,‏ 25 באפריל 2009
↑  ההודעה על פטירתו של וינטר, באתר suntimes.com,‏ 12 באוקטובר 2018
| --- | --- |
בקרת זהויות :  GND: 1168908434  ISNI: 0000 0000 8483 3851  LCCN: n99279433  VIAF: 119625499   WorldCat (עם VIAF): 119625499 
טקס וינטר בשנת 1953
טורנדו

ערך זה עוסק ברוח סערה הרסנית. אם התכוונתם למשמעות אחרת, ראו .
טורנדו יבשתי במניטובה, קנדה ב-2007
פוטומונטז' המציג התפתחות של טורנדו. קנזס, 2016
טורנדו רב מערבולות מחוץ לדאלס שבטקסס ב-2 באפריל 1957
נד מים ליד פלורידה קיז
סופת טורנדו היא סופה מערבולית, הרסנית ומקומית. הסופה מתאפיינת במשפך צר היורד מחלקו התחתון של ענן סופה עד הקרקע. סופת טורנדו נבדלת מסופות מערבוליות אחרות בכך שמקור הסופה הוא בענן עצמו ולא בזרמי אוויר העולים מהקרקע. הטורנדו נפוץ בצפון אמריקה עקב התנאים הגאוגרפים והמטאורולוגים הקיימים שם. המשפך האופייני לסופות מסוגו אינו חייב להיות נראה לעין. מה שנראה הוא שארית ענן הסופה שבו נוצר הטורנדו וכן אבק וחפצים שונים שהטורנדו סוחף עמו. סופת טורנדו היא תופעה מרהיבה המושכת צופים, הן למטרת מחקר והן כתחביב או כמוקד משיכה תיירותי.
היווצרות טורנדו

אופן יצירת הסופה לא ידוע בבירור. קיימות מספר השערות שהמאחד אותן הוא מפגש חד בין שכבות זרמי אוויר הנעים במהירויות שונות או בכיוונים מנוגדים. המפגש בין הרוחות יוצר מערבולות ההופכות לתת מערכת של צינורות צרים ארוכים ואופקיים של אוויר הסובבים במהירות סביב עצמם. עקב מהירות הסיבוב של צינורות אלה נוצר במרכז הצינור חלל בעל לחץ נמוך. הסחרור המהיר של הצינורות יחד עם חלקם הפנימי בעל הלחץ הנמוך הם יחידה יציבה יחסית היכולה להתקיים גם ללא התנאים שיצרו אותה. משב רוח כלפי מטה מסיט את תת-המערכת לכיוון הקרקע. בשלב זה נראה מעין בליטה היוצאת מתחתית הענן (בדרך כלל בשוליו) כלפי האדמה. טורנדו נוצר כאשר תת-המערכת יציבה דייה ומשב הרוח מצליח לגרום לצינור להגיע לקרקע.
משפכים דמויי טורנדו יכולים להיווצר מאוויר חם העולה כלפי מעלה. תופעה זאת נקראת עלעול או נד מים ויש חילוקי דעות האם יש לכלול רוח זאת כטורנדו.
ניסיון להסבר את מכניזם הטורנדו נעשה גם על ידי נציבי בן-אמוץ. לפיו מקור אנרגיית הטורנדו הוא אדי המים החמים יחסית מהענן שמעל לטורנדו ולא מסביבת הטורנדו. טמפרטורת אדי המים בבסיס הענן צריכה להיות גבוהה מהסביבה בערך מינימלי מסוים, ואם כך מדידה מרחוק של טמפרטורת הענן בעזרת קרינת אינפרה אדום של הענן תוכל לנבא אם הענן עשוי ליצור טורנדו, מה שיאפשר להגדיל את זמן האזהרה.
היווצרות טורנדו > השערת השפעת הקרקע

עקב חיכוך האדמה מהירות הרוח יורדת למהירות של כ-5 קמ"ש אך בגובה של מעל 5000 רגל הרוח מגיעה למהירות של 40 קמ"ש. בנקודת המפגש נוצרות מערבולות שהן הבסיס לטורנדו. תא העל הוא ספק האנרגיה והלחות למערכת המערבולות. שילוב של תא על והפרשי מהירות הרוח יוצר טורנדו.
היווצרות טורנדו > השערת החזית הקרה

השערה זאת קושרת בין תא העל לבין התפתחות הטורנדו. ההשערה גורסת שהתנאים להיווצרות תא על בהם אוויר חם ולח מטפס במהירות על גבי חזית קרה בעלת מהירות מנוגדת יחסית. הפרשי המהירויות בנקודת המפגש בין שני גושי האוויר הם הגורם ליצירת המערבולות שמהן יתפתח טורנדו.
מאפייני הטורנדו

המילה "טורנדו" מקורה במילה הספרדית tornar, שפירושה "להסתובב".
קוטרה הממוצע של מערבולת הסופה הוא כמאה מטר הכולל את המשפך עצמו (מספר בודד של מטרים) וענן העצמים והאבק שהטורנדו שאב. הטורנדו מתקיים במשך דקות ספורות בלבד. החלק העליון של המשפך יוצא מתוך ענני קומולונימבוס (פעמים רבות מדובר בתא-על) או לעיתים קומולוס והתחתון נוגע באדמה. מהירות רוח הסופה עשויה לנוע בין 115 קמ"ש (F0 בסולם פוג'יטה (אנ')) לבין 510 קמ"ש (F5 בסולם פוג'יטה).
בדרך כלל הטורנדו יסתובב נגד כיוון השעון בחלק הצפוני של כדור הארץ (הכולל את אמריקה הצפונית, אירופה, ישראל ועוד) אבל לא מעט סופות טורנדו מסתובבות גם עם כיוון השעון, (לעומת הוריקן, ציקלון ו-טייפון המסתובבים תמיד נגד כיוון השעון בחצי הכדור הצפוני).
סופת הטורנדו הרסנית ביותר (תלוי בעוצמת הסופה), הן בשל עוצמת הרוח והן בשל כח היניקה העז הנוצר במרכז מערבולת האוויר, השואבת אליה חפצים הנקרים בדרכה ומשליכה אותם לכל עבר. לעיתים הטורנדו המרכזי מלווה במשפכים קטנים המסתובבים סביבו. פגיעת הסופה אינה אחידה וליד בית שנהרס כליל, ניתן למצוא אחר שנותר ללא פגע משום שלעיתים המשפך "מדלג" מעל שטח קטן.
סופות טורנדו ברחבי העולם

הסופה כאמור היא חלק ממערכת שלמה המחייבת מספר גורמים - שטח מישורי נרחב, גוש גדול ומשופע של אוויר יבש וקר וגוש גדול של אוויר חם ולח הנע במהירות. תנאים אלו נדירים בשטח היבשתי של כדור הארץ. טורנדו נפוץ בצפון אמריקה, ארגנטינה ובנגלדש אך הוא נצפה במקומות רבים אחרים. במאי 2019 נצפה טורנדו ברומניה. סופות טורנדו באירופה (אנ') אינן כה נפוצות אך הן עשויות להופיע מספר פעמים בשנה במיקומים שונים.
בארצות הברית ישנו חבל ארץ הקרוי בשם "סמטת הטורנדו", הכולל בעיקר את אוקלהומה וטקסס, אך מתרחב אפילו עד אילינוי וקנדה, ובו מתרחשות מרבית סופות הטורנדו. באזור זה נפגשים זרמי אוויר קר ויבש מהרי הרוקי עם זרמי אוויר חם ולח ממפרץ מקסיקו ויוצרים תבנית אקלים ייחודית המגבירה את סיכוי ההיווצרות של הסופה.
ההבדל בין טורנדו להוריקן - הטורנדו הוא יבשתי וקוטרו הממוצע הוא כמאה מטר, והוא מתקיים בין דקות ספורות בלבד למספר שעות. זאת בניגוד להוריקן, שקוטרו הוא מאות קילומטרים, משכו ימים אחדים, והוא נוצר מעל מי האוקיינוס. כמו כן, ניתן לחזות הוריקן מוקדם יחסית, כולל חיזוי כיוון מהלכו. לעומת זאת, טורנדו הוא בלתי צפוי ועשוי לשנות כיוון כעבור מספר דקות.
סופת טורנדו היא תופעה מרהיבה המושכת צופים סקרנים, הן באמת מחקר והן כתחביב, או כמוקד משיכה תיירותי. סופת הטורנדו היא תופעה שכיחה ביותר ורמת הפגיעה שלה לא תמיד הרסנית.
נזקים והשפעות

הרס בקתות עץ וחוות ופגיעות בנפש.
ניפוץ חלונות, עקירת גגות רעפים. המשפך מסוגל לשאוב ולהעיף למרחק חפצים ועצמים גדולים כמו מכוניות, גגות, מבנים, סלעים ובעלי חיים.
עלויות רבות לשיקום ההרס.
התמודדות האדם

ירידה למרתפים לצורך התגוננות.
חיזוק מתקנים, מבנים והגנה על החלונות.
סוגי טורנדו אחרים > טורנדו רב מערבולות

טורנדו רב מערבולות הוא טורנדו בעל שני עמודים או יותר המסתובבים סביב מרכז משותף. המערבולות הללו בדרך כלל גורמות לנזק קשה בשטח קטן לאורך הנתיב הראשי של הטורנדו.
סוגי טורנדו אחרים > טורנדו זעיר

סופות טורנדו זעירות-ממדים התרחשו בישראל ב-4 באפריל 2006 בגליל המערבי, ב-19 בנובמבר 2007 במושבים גיאה ותלמי יפה, וב-9 בספטמבר 2018 בחוף הבונים. לא היו הרוגים ופצועים, אך נגרם נזק לבתים ספורים, עצים ועמודי חשמל.
מערבולת רוח חלשה מהטורנדו בה ניתן לצפות בישראל מכונה עלעול  (Dust Devil). זהו בעצם חלקו התחתון של הטורנדו, המורכב מאוויר עולה מסתחרר, ללא הענן המסיבי העליון של אוויר קר יורד.
ראו גם

נד מים
עלעול
מערבולת
סופה טרופית (הוריקן)
מטאורולוגיה - מונחים
הערות שוליים

↑  N.Ben-Amots, Dynamics and thermodynamics of a tornado: Rotation effects
↑  Tornado Types, NOAA National Severe Storms Laboratory (באנגלית)
↑  General Theories - Tornados & Hurricanes, www.ebtx.com (ארכיון)
↑  Scientific American https://www.scientificamerican.com/article/fact-or-fiction-south-of-equator-tornadoes-spin-in-opposite-direction/
↑  מראה חריג ברומניה: 12 פצועים בסופת טורנדו שהכתה בדרום המדינה, באתר וואלה, 2 במאי 2019
| --- | --- |
בקרת זהויות :  NLI: 987007541461605171  GND: 4185727-6  LCCN: sh85136123  NDL: 00572733  NKC: ph173800 
טורנדו מור, 2013. בשיאה, הייתה הטורנדו בקוטר של מעל 2.1 ק"מ.
חסידות זיכלין

חסידות זיכלין הייתה חסידות פולנית. מייסד החצר היה רבי שמואל אבא מזיכלין, תלמידו של רבי פישלי מסטריקוב.
יוליה אגי

| --- | --- |

 לידה:  12 בנובמבר 1943 Høyland, נורווגיה 
 פטירה:  29 באפריל 2008 (בגיל 64) אוסלו, נורווגיה 
 מדינה:  נורווגיה 
 תקופת הפעילות:  1967–1998 (כ־31 שנים) 
 בן או בת זוג:  אנדרס ביי 
 פרופיל ב-IMDb
 
יוליה אגי (בנורווגית: Julie Ege; ‏12 בנובמבר 1943 - 29 באפריל 2008) הייתה שחקנית נורווגית.
ביוגרפיה

אגי נולדה בעיר סאנדנס שבמערב נורווגיה, בגיל חמש עשרה החלה לדגמן.
ב-1962 הגיעה למקום השני במיס נורווגיה והשתתפה בתחרות מיס תבל.
ב-1967 עברה לאנגליה על מנת לעבוד כאו פר ולרכוש ידע בשפה האנגלית ולמדה שם גם בבית ספר לשפות.
הופעתה הקולנועית הראשונה הייתה בסרט הנורווגי דל התקציב "Stompa til sjøs" (סטומפה בים) ובסרט הבריטי "שוד" כדיילת. היא הופיעה על שער מגזין פנטהאוז מה שהוביל לקבלת תפקידה בסרט בשרות הוד מלכותה כהלן, הנערה הסקנדינבית. לאחר מכן שיחקה בסרט ההרפתקאות "Creatures the World Forgot", בסרט "Every Home Should Have One" לצד ג'ודי קורנוול ובסרט האימה אודות הרוזן דרקולה "האגדה של שבעת הערפדים הזהובים".
ב-1971 שיחקה בסרט קומי העוסק בשבעת החטאים בנצרות בחלקו של הסרט המדבר על חטא הגרגרנות. ב-1973 גילמה את אשתו של לסלי פיליפס בסרט "לא עכשיו, דרלינג" המבוסס על פארסה בעלת אותו שם. ב-1974 שיחקה בסרט "Craze" עם ג'ק פאלאנס.
ב-2002 פרסמה את ספרה האוטוביוגרפי "עירומה" בו חשפה בין היתר פרטים על הקריירה שלה.
היא נישאה פעמים במהלך שנות השישים ונולדו לה שתי בנות, בנוסף, היא ניהלה תקופה מערכת יחסים עם הסופר הנורווגי אנדרס ביי.
היא למדה היסטוריה ואנגלית באוניברסיטת אוסלו וב-1998 הוכשרה כאחות מוסמכת.